wannaphong/clean_thaiwikipedia huggingface dataset:
# เซลโซ บอร์เฮส
เซลโซ บอร์เฮส โมรา (เกิด 27 พฤษภาคม ค.ศ. 1988) เป็นนักฟุตบอลชาวคอสตาริกา ปัจจุบันลงเล่นให้กับอาลาฮูเอเลนเซและทีมชาติคอสตาริกาในตำแหน่งกองกลาง

บอร์เฮสลงเล่นให้กับทีมชาติไปแล้ว 94 นัด ทำได้ 21 ประตู เขาได้เข้าร่วมการแข่งขันรายการสำคัญต่าง ๆ อาทิ ฟุตบอลโลกรอบคัดเลือก 35 นัด, ฟุตบอลโลก 2014, โกปาเซนโตรอาเมริกานา (2011,Copa Centroamericana 2011 (UNCAF Nations Cup)  - RSSSF 2013Copa Centroamericana 2013 (UNCAF Nations Cup) - RSSSF) และโกลด์คัพ (2009,CONCACAF Championship, Gold Cup 2009 - Full Details  - RSSSF 2011CONCACAF Championship, Gold Cup 2011 - Full Details - RSSSF และ 2013CONCACAF Championship, Gold Cup 2013 - Full Details - RSSSF)

 ประตูในนามทีมชาติ 
อ้างอิง:

 ลำดับ  วันที่  สนาม  คู่แข่ง  ประตู  ผล  การแข่งขัน 1.  6 กันยายน ค.ศ. 2008  Estadio Ricardo Saprissa Aymá, ซานโฮเซ, คอสตาริกา    5–0  7–0 ฟุตบอลโลก 2010 รอบคัดเลือก 2.  11 ตุลาคม ค.ศ. 2008  André Kamperveen Stadion, ปารามารีโบ, ซูรินาม    2–0  4–1 3.  3 มิถุนายน ค.ศ. 2009  Estádio Ricardo Saprissa Aymá, ซานโฮเซ, คอสตาริกา    2–0  3–1  4.  6 มิถุนายน ค.ศ. 2009  Dwight Yorke Stadium, Bacolet, ตรินิแดดและโตเบโก    2–1  3–2   5.  3–2 6.  7 กรกฎาคม ค.ศ. 2009  Mapfre Stadium, โคลัมบัส, สหรัฐ    1–0  1–0 โกลด์คัพ 2009 7.  19 กรกฎาคม ค.ศ. 2009  AT&T Stadium, อาร์ลิงตัน, สหรัฐ    1–0  5–1  8.  21 มกราคม ค.ศ. 2011  Estadio Rommel Fernández, ปานามาซิตี, ปานามา    1–0  1–1  2011 Copa Centroamericana 9.  16 ตุลาคม ค.ศ. 2012 Estadio Nacionalde Costa Rica, ซานโฮเซ, คอสตาริกา    6–0  7–0  ฟุตบอลโลก 2014 รอบคัดเลือก 10.  20 มกราคม ค.ศ. 2013    2–0  2–0  2013 Copa Centroamericana 11.  19 มิถุนายน ค.ศ. 2013    2–0  2–0  ฟุตบอลโลก 2014 รอบคัดเลือก 12.  14 สิงหาคม ค.ศ. 2013  Estadio Quisqueya, ซันโตโดมิงโก, สาธารณรัฐโดมินิกัน    1–0  4–0  กระชับมิตร 13.  2–0 14.  6 กันยายน ค.ศ. 2013  Estadio Nacional de Costa Rica, ซานโฮเซ, คอสตาริกา    2–0  3–1  ฟุตบอลโลก 2014 รอบคัดเลือก 15.  6 มิถนุยน ค.ศ. 2014  PPL Park, Chester, สหรัฐ    1–1  1–1  กระชับมิตร 16.  3 กันยายน ค.ศ. 2014  Robert F. Kennedy Memorial Stadium, วอชิงตัน ดี.ซี., สหรัฐ    1–0  3–0 2014 Copa Centroamericana 17.  7 กันยายน ค.ศ. 2014  Cotton Bowl, ดัลลัส, สหรัฐ    1–2  2–2 18.  14 ตุลาคม ค.ศ. 2014  Seoul World Cup Stadium, โซล, เกาหลีใต้    1–0  3–1  กระชับมิตร 19.  2–1 20.  29 มีนาคม ค.ศ. 2016  Estadio Nacional de Costa Rica, ซานโฮเซ, คอสตาริกา    1–0  3–0  ฟุตบอลโลก 2018 รอบคัดเลือก 21.  11 มิถุนายน ค.ศ. 2016  NRG Stadium, ฮิวสตัน, สหรัฐ    3–1  3–2  โกปาอาเมริกาเซนเตนาริโอ

 เกียรติประวัติ 
เดปอร์ติโบซาปริซา
 ลิกา เอเฟเปเด (5): 2005–06, 2006–07, 2007 Apertura, 2008 Clausura, 2008 Apertura
# งูกินหาง
งูกินหาง เป็นการละเล่นพื้นเมืองเก่า เล่นกันทุกภาคของประเทศ ทั้งภาคเหนือ ภาคตะวันออกเฉียงเหนือ และภาคใต้ พบว่ามีการละเล่นงูกินหางกันแล้วในงานตรุษสงกรานต์ ณ จังหวัดพระนครศรีอยุธยา เมื่อ พ.ศ. 2475 การเล่นงูกินหางเป็นการเล่นเลียนแบบชีวิตสัตว์   คือ เลียนแบบลักษณะท่าทางของงูที่มีลำตัวยาวเลื้อยคดไปคดมา นิยมเล่นในงานเทศกาล งานประจำปี และงานรื่นเริงต่างๆ ในสมัยก่อน งูกินหางส่วนมากสาวมอญไม่ค่อยได้เล่นเท่าไร เพราะไม่ค่อยสุภาพ คือฝ่ายผู้ชายกับฝ่ายผู้หญิงต้องมาจับมือถือแขนกัน ผู้ใหญ่ไม่นิยมที่จะมาเล่นสนิทสนมกัน ส่วนมากจะเป็นคนไทยเล่นกัน

 วิธีการเล่น 
- ผู้เล่นมีจำนวน 8-10 คน แบ่งผู้เล่นเป็น 2 ฝ่าย

- ฝ่ายที่ 1 จะต้องเป็น “พ่องู” 1 คน ฝ่ายที่ 2 มี “แม่งู” 1 คน ที่เหลือเป็น “ลูกงู” ซึ่งผู้เล่นเป็นลูกงูจะต้องเกาะเอวผู้เล่นเป็นแม่งู

- จากนั้น พ่องูเริ่มถามว่า “แม่งูเอ๋ย” แม่งูและลูกงูก็ร้องตอบว่า “เอ๋ย” พอช่วงท้ายพ่องูถามว่า“กินหัว กินหาง” แม่งูตอบว่า “กินกลางตลอดตัว”

- พ่องูก็จะไล่จับลูกงูจากปลายแถว ฝ่ายแม่งูจะต้องกางมือเพื่อป้องกันลูก หากลูกงูตัวใดถูกพ่องูดึงจนหลุดออกจากแถวไป ก็จะต้องออกจากการเล่น

- ผู้เล่นที่เหลือก็เริ่มเล่นกันอีกจนกว่าลูกงูจะถูกจับจนหมด

 เพลงประกอบการเล่น 
พ่องู : “แม่งูเอ๋ยกินน้ำบ่อไหน”

แม่งู : “กินน้ำบ่อโศกโยกไปก็โยกมา” พร้อมแสดงอาการส่ายตัวไปมา

พ่องู : “แม่งูเอ๋ยกินน้ำบ่อไหน”

แม่งู : “กินน้ำบ่อหินบินไปบินมา” พร้อมแสดงอาการบินไปบินมา

พ่องู : “แม่งูเอ๋ยกินน้ำบ่อไหน”

แม่งู : “กินน้ำบ่อทรายย้ายไปย้ายมา” พร้อมแสดงอาการส่ายตัวไปมา

แม่งู:พ่องูเอ๋ย

พ่องู:เอ๋ย

แม่งู:กินหัวหรือกินหาง

พ่องู :กินกลางตลอดตัว
# บรายัน รุยซ์
บรายัน ฮาเฟต รุยซ์ กอนซาเลซ (, ; เกิด 18 สิงหาคม ค.ศ. 1985) เป็นนักฟุตบอลชาวคอสตาริกา ปัจจุบันลงเล่นตำแหน่งกองกลางให้กับลิกาเดปอร์ติบาอาลาฮูเอเลนเซ สโมสรในลิกา เอเฟเปเด ลีกสูงสุดของประเทศคอสตาริกา และยังเป็นกัปตันของทีมชาติคอสตาริกา

 ประตูในนามทีมชาติ 
รายการคะแนนและผลรวมประตูของคอสตาริกาจะขึ้นก่อน คอลัม น์ประตู หมายถึงผลคะแนนหลังจากตัวเขาทำประตูได้
# มดแดง
มดแดง  เป็นมดในวงศ์ Formicidae พบในเอเชียเขตร้อนและออสเตรเลีย มดงานมีความยาว 5–10 มิลลิเมตร ส่วนใหญ่มีสีส้ม ราชินีมดมีความยาว 20–25 มิลลิเมตร มีสีน้ำตาลเขียว หัว และอกมีขนสั้น ๆ สีขาว ทำรังบนต้นไม้โดยใช้ใยเหนียวสีขาวเชื่อมใบไม้ให้ชิดติดกันเป็นรังกลม ๆ หากถูกรบกวนจะปล่อยกรดฟอร์มิกออกมาแล้วกัดให้เกิดแผลบนผิวหนัง ทำให้แสบร้อน
# ฟุตบอลทีมชาติเฮติ
ฟุตบอลทีมชาติเฮติ  เป็นตัวแทนทีมฟุตบอลจากประเทศเฮติ อยู่ภายใต้การดูแลของสหพันธ์ฟุตบอลเฮติ (FHF) โดยเป็นสมาชิกของคอนคาแคฟ และสหภาพฟุตบอลแคริบเบียน
# ฟุตบอลทีมชาติคิวบา
ฟุตบอลทีมชาติคิวบา  เป็นตัวแทนทีมฟุตบอลจากประเทศคิวบา อยู่ภายใต้การดูแลของสมาคมฟุตบอลคิวบา โดยเป็นสมาชิกของคอนคาแคฟ และสหภาพฟุตบอลแคริบเบียน
# สยามมนัส
สยามมนัส  เป็นพืชชนิดเดียวในสกุล Siamanthus และเป็นพืชถิ่นเดียวที่พบทางภาคใต้ของไทย แถบจังหวัดนราธิวาส โดยได้รับการบรรจุใน พ.ศ. 2541Kew World Checklist of Selected Plant Families 

ลักษณะเป็นไม้ล้มลุก สูงได้ถึง 1.5 เมตร แตกกอแน่น เหง้ามีเส้นใยหนาแน่น ใบเป็นรูปหอก ปลายแหลมยาว โคนเรียวสอบ ขอบมีขนยาว ก้านใบยาวประมาณ 5 มิลลิเมตร ช่อดอกออกที่ยอด มีได้ถึง 20 ดอก ดอกสีส้มอมแดงออกเดี่ยว ๆ บนแกนช่อ ไม่มีใบประดับ ก้านดอกยาวได้ถึง 3 เซนติเมตร หลอดกลีบเลี้ยงยาว 3-4 เซนติเมตร หลอดกลีบดอกยาว 5-6 เซนติเมตร ไม่มีแผ่นเกสรเพศผู้ที่เป็นหมันด้านข้าง ก้านชูอับเรณูยาวได้ถึง 2 เซนติเมตร อับเรณูยาว 2.5-3 เซนติเมตร ผลรูปแถบแบบแห้งแตกห้อยลง ยาว 5-11 เซนติเมตร เมล็ดเป็นเหลี่ยมขนาดประมาณ 2 มิลลิเมตรสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 404, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ
# เซอร์ดาน ดิมิตรอฟ
เซอร์ดาน ดิมิตรอฟ (, เกิด 28 กรกฎาคม พ.ศ. 2535) นักฟุตบอลชาว เซอร์เบีย ในอดีตเคยเล่นให้กับอุบล ยูเอ็มที ยูไนเต็ด
ใน ไทยลีก
# นกม่วงโยกหัว
นกม่วง หรือ นกม่วงโยกหัว  คืออินเทอร์เน็ตมีมซึ่งมีต้นแบบมาจากสติกเกอร์ที่สร้างและออกแบบขึ้นในปี พ.ศ. 2560 โดยมีลักษณะเป็นนกพิราบสีม่วงที่มีตาขนาดใหญ่พร้อมกับทำท่าทางต่างๆ ในบรรดาสติกเกอร์มีสติกเกอร์ตัวหนึ่งที่ได้รับความนิยมอย่างมากโดยมีลักษณะนกพิราบสีม่วงโยกหัวขึ้นและลงซึ่งถูกจัดภาพอยู่ในไฟล์ GIF ไม่นานหลังจากที่นำสติกเกอร์นี้ลงสู่เว็ปไซต์เฟซบุ๊กในเดือนมกราคม พ.ศ. 2560 สติกเกอร์นกพิราบสีม่วงได้รับความนิยมแพร่หลายอย่างมากซึ่งมีผู้ตัดต่อและนำมาล้อเลียนอย่างรวดเร็ว

ผู้ออกแบบสติกเกอร์นี้คือ ซิท ไวเรอร์ เธอเป็นศิลปินที่อาศัยอยู่ในรัฐฟลอริดา สหรัฐ โดยในตอนแรกจุดประสงค์ที่เธอทำสติกเกอร์คือทำมาเพื่อขายเท่านั้น ซึ่งซิทยังได้กล่าวขอบคุณคนไทยที่ได้ทำให้เป็นกระแสที่ดังในโลกโซเชียล
# สโมสรกีฬาอัลอะฮ์ลี
สโมสรกีฬาอัลอะฮ์ลี (อารบิก: النادي الأهلي للألعاب الرياضية) (El Nady El Ahly El Riady, แปล:สโมสรกีฬาแห่งชาติ) เป็นสโมสรกีฬาตั้งอยู่ที่กรุงไคโร ประเทศอียิปต์ มีชื่อเสียงในด้านทีมฟุตบอลซึ่งกำลังแข่งขันในอียิปเตียนพรีเมียร์ลีก ลีกฟุตบอลสูงสุดของประเทศ อัลอะฮ์ลีก่อตั้งขึ้นเมื่อวันที่ 24 เมษายน ค.ศ. 1907 จากการรวมกลุ่มของนักศึกษาในไคโร

อัลอะฮ์ลีชนะเลิศลีกในประเทศ 40 สมัย, ถ้วยในประเทศ 36 สมัย และถ้วยซูเปอร์คัพอีก 10 สมัย จึงเป็นสโมสรที่ประสบความสำเร็จมากที่สุดในอียิปต์ นอกจากนี้ อัลอะฮ์ลียังไม่เคยตกชั้นจากลีกสูงสุดอีกด้วย

ส่วนในรายการระหว่างประเทศ อัลอะฮ์ลีชนะเลิศซีเอเอฟแชมเปียนส์ลีก 8 สมัย, ซีเอเอฟคอนเฟเดอเรชันส์คัพ 1 สมัย, ซีเอเอฟซูเปอร์คัพ 6 สมัย, แอฟริกันคัพวินเนอร์สคัพ 4 สมัย, ฟุตบอลชิงแชมป์สโมสรแอโฟร-เอเชีย 1 สมัย, ฟุตบอลชิงแชมป์สโมสรอาหรับ 1 สมัย, อาหรับคัพวินเนอร์สคัพ 1 สมัย และอาหรับซูเปอร์คัพ 2 สมัย นอกจากนี้ยังได้เหรียญทองแดงในฟุตบอลชิงแชมป์สโมสรโลก 2006

คู่ปรับที่สำคัญคือ ซะมาลิก ซึ่งการพบกันของทั้งคู่ถูกเรียกว่าไคโรดาร์บี โดยเกิดจากความขัดแย้งที่ว่าสโมสรไหนประสบความสำเร็จมากที่สุดในอียิปต์และแอฟริกา ทั้งอัลอะฮ์ลี และ ซะมาลิก ถูกสมาพันธ์ฟุตบอลแห่งแอฟริกากำหนดให้เป็นสโมสรอันดับที่ 1 และ 2 ของแอฟริกาตามลำดับ ทั้งสองสโมสรตั้งอยู่ในเขตมหานครไคโรด้วยกันทั้งคู่ นัดที่ทั้งคู่พบกันจะได้รับความสนใจเป็นอย่างมาก จนต้องมีการถ่ายทอดสดไปยังประเทศอื่น ๆ ในภูมิภาคแอฟริกาเหนืออีกด้วย
# จังหวัดโคตาบาโต
จังหวัดโคตาบาโต หรือ ฮีลากังโคตาบาโต (ฮิลิกายนอน: Amihanon nga Kotabato; อีโลกาโน: Makin-amianan nga Cotabato; เซบัวโน: Amihanang Kotabato; Maguindanaoan: Kuta Wato Nort) เป็นจังหวัดที่ไม่มีทางออกสู่ทะเล ตั้งอยู่ในเขตโซกซาร์เจน ประเทศฟิลิปปินส์ เมืองศูนย์กลางคือคีดาปาวัน จังหวัดนี้ยังเป็นแหล่งเพาะปลูกยางพาราที่สำคัญอีกด้วย

 ภูมิอากาศ
# มาลีตา (จังหวัดคันลูรังดาเบา)
มาลีตา เป็นเมืองศูนย์กลางของจังหวัดคันลูรังดาเบา ประเทศฟิลิปปินส์ ในปี ค.ศ. 2015 มีประชากร 117,746 คน มาลีตามีชื่อเสียงในด้านศิลปะวัฒนธรรม โดยเฉพาะเทศกาลกากีนาไว ซึ่งจัดขึ้นทุก ๆ คืนวันเพ็ญในเดือนพฤศจิกายน และงานประจำเมืองซึ่งจัดขึ้นวันที่ 17 พฤศจิกายนของทุกปี
# วัดน้ำจั้น (อำเภอเมืองลพบุรี)
วัดน้ำจั้น ตั้งอยู่หมู่ที่ 2–3 ตำบลเขาสามยอด อำเภอเมืองลพบุรี จังหวัดลพบุรี สังกัดมหานิกาย ชาวบ้านน้ำจั้น มาตั้งถิ่นฐานอยู่ที่นี้ ก็มีคนมาอาศัยอยู่มากมาย สาเหตุของการมีวัดน้ำจั้น มาเกิดขึ้นก็เพราะว่าลุงคำมีซึ้งเป็นคนในหมู่บ้านนี้ อาศัยอยู่กับภรรยา พอภรรยาเสียชีวิต ท่านก็มาบวชเป็นพระภิกษุ ชาวบ้านจึงช่วยกันสร้างกุฏิ ถวายและกันเขตวัดให้ แล้วก็ให้หลวงพ่อคำมีเป็นเจ้าอาวาสวัดน้ำจั้น หัวเรี่ยวหัวแรงที่ช่วยกันสร้างวัดน้ำจั้นขึ้นก็คือปู่เหลือก พ่อทิม พ่อทวน พ่อสอน บุคคลเหล่านี้ช่วยกันทำนุบำรุงวัด และมีบรรดาลูกหลานสืบทอดดูแลต่อเนื่องมาจนถึงปัจจุบัน

อาคารเสนาสนะ
โบสถ์ของวัดน้ำจั้น เป็นโบสถ์พวน อายุมากกว่า 300 ปี เมื่อก่อนนั้นหลังคาโบสถ์เป็นไม้ แต่เนื่องจากโบสถ์หลังนี้มีอายุหลายสิบปีจึงผุพังและทรุดโทรมตามกาลเวลา จึงได้เปลี่ยนหลังคาไม้เป็นหลังคากระเบื้องแต่ยังคงรูปเดิมของโบสถ์ไว้ บรรยากาศภายในร่มเย็นข้างในมีพระประธานให้เราได้กราบไหว้บูชา ส่วนด้านนอกก็มีลานโพธิ์กว้างไว้สำหรับนั่งพักผ่อน รอบๆ ลานโพธิ์ก้จะมีพระประจำวันเกิดให้สักการบูชาด้วย แต่ส่วนใหญ่จะนิยมไหว้กันในช่วงสงกรานต์ อุโบสถหลังใหม่เกิดเพลิงไหม้เมื่อ พ.ศ. 2563

วัดยังมี ศาลเจ้าปู่บ้าน ศาลเจ้าปู่บ้านนี้เชื่อว่ามีความศักดิ์สิทธิ์มาก และมีโรงเจสร้างขึ้นที่หลังวัด

 รายนามเจ้าอาวาส 
 พระคำมี พ.ศ. ๒๔๐๐ – ๒๔๑๕
 พระชา พ.ศ. ๒๔๑๖ – ๒๔๓๕
 พระปารมี พ.ศ. ๒๔๓๖ – ๒๔๕๖
 พระพนต์ พ.ศ. ๒๔๕๗ – ๒๔๗๔
 พระเรือน พ.ศ. ๒๔๗๕ – ๒๔๙๐
 พระลี พ.ศ. ๒๔๙๑ – ๒๕๐๗
 พระจันทร์ พ.ศ. ๒๕๐๘ – ๒๕๒๒
 พระพรมหา พ.ศ. ๒๕๒๓ – ๒๕๔๑
 พระครูนวกรรมาธิวัฒน์ ฐานกโร พ.ศ. ๒๕๕๔ - ปัจจุบัน
# อิศอม อัลฮะเฎาะรี
อิศอม อัลฮะเฎาะรี (เกิด 15 มกราคม ค.ศ. 1973) เป็นผู้รักษาประตูฟุตบอลชาวอียิปต์ และเป็นกัปตันทีมของสโมสรฟุตบอลอัลตะอาวุนในซาอุดีโปรเฟสชันนัลลีก และทีมชาติอียิปต์ เขาได้รับฉายาว่า  "เขื่อนยักษ์"

อัลฮะเฎาะรีใช้ช่วงเวลาส่วนใหญ่ลงเล่นให้กับอัลอะฮ์ลี ซึ่งเขาพาทีมคว้าแชมป์พรีเมียร์ลีกอียิปต์ 8 สมัย, อียิปต์คัพ 4 สมัย, อียิปเตียนซูเปอร์คัพ 4 สมัย, ซีเอเอฟแชมเปียนส์ลีก 4 สมัย, ซีเอเอฟซูเปอร์คัพ 3 สมัย, ฟุตบอลชิงแชมป์สโมสรอาหรับ 1 สมัย และอาหรับซูเปอร์คัพ 2 สมัย สโมสรอื่น ๆ ที่เขาประสบความสำเร็จ อาทิ Sion (ซึ่งเขาพาทีมคว้าแชมป์สวิสคัพ) และ Al Merreikh (ซึ่งเขาพาทีมคว้าแชมป์ซูดานพรีเมียร์ลีกและซูดานคัพ)

ณ ปัจจุบัน อัลฮะเฎาะรีลงเล่นให้กับทีมชาติอียิปต์มากเป็นอันดับที่ 3 เขาเคยพาทีมชาติคว้าแชมป์แอฟริกาคัพออฟเนชันส์ 4 สมัย และยังมีชื่อเป็นผู้รักษาประตูยอดเยี่ยมในรายการนั้นอีก 3 ครั้ง
# สมเด็จพระพุฒาจารย์ (โสม ฉนฺโน)
สมเด็จพระพุฒาจารย์ นามเดิม โสม ศุภเทศ ฉายา ฉนฺโน เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าอาวาสวัดราชบุรณราชวรวิหาร เจ้าอาวาสวัดสุทัศนเทพวรารามราชวรมหาวิหาร และประธานคณะวินัยธร

 ประวัติ 
สมเด็จพระพุฒาจารย์ มีนามเดิมว่า โสม ศุภเทศ เกิดเมื่อวันอังคารที่ 15 กุมภาพันธ์ พ.ศ. 2417 เป็นบุตรของนายเทศ-นางภุม ศุภเทศ ภูมิลำเนาอยู่ตำบลพุมเรียง อำเภอไชยา จังหวัดสุราษฎร์ธานี ได้ศึกษาในสำนักพระครูรัตนมุนีศรีสังฆราชาลังกาแก้ว (ทองอยู่) วัดโพธาราม จนอายุได้ 15 ปีจึงบรรพชาเป็นสามเณรแล้วเดินทางมาอาศัยกับพระราชมุนี (ปุ่น ปุณณโก) ณ วัดอรุณราชวรารามราชวรมหาวิหาร ศึกษาภาษาบาลีกับอาจารย์หลายท่าน เช่น พระราชมุนี (ปุ่น) พระยาธรรมปรีชา (บุญ) อาจารย์เอื้อม เป็นต้น ถึงปี พ.ศ. 2439 พระราชมุนีจึงพาไปอุปสมบทเป็น ณ วัดชีปะขาว จังหวัดพระนครศรีอยุธยา โดยมีพระโพธิวงศาจารย์ (วิญญู รตนโชติ) ขณะยังเป็นพระปริยัติวงศาจารย์ เป็นพระอุปัชฌาย์ พระครูสมุห์แย้ม วัดสามกุฎี และสมเด็จพระอริยวงศาคตญาณ (แพ ติสฺสเทโว) ขณะเป็นพระศรีสมโพธิ์ เป็นคู่พระกรรมวาจาจารย์ ได้ฉายาว่าฉนฺโน บวชแล้วกลับมาอยู่วัดอรุณฯ ดังเดิม

พ.ศ. 2445 สอบได้เปรียญธรรม 5 ประโยค

 สมณศักดิ์ 
 พ.ศ. 2449 ได้รับแต่งตั้งจากพระเทพมุนี (อิ่ม จนฺทสิริ) ให้ดำรงตำแหน่งฐานานุกรมที่ พระครูปลัด
 30 ธันวาคม พ.ศ. 2457 เลื่อนเป็นพระราชาคณะชั้นสามัญที่ พระวิเชียรธรรมคุณาธาร
 6 พฤศจิกายน พ.ศ. 2469 เป็นพระราชาคณะชั้นราชที่ พระราชเวที ตรีปิฎกภูษิต ธรรมบัณฑิต ยติคณิศร บวรสังฆาราม คามวาสี
 6 พฤศจิกายน พ.ศ. 2473 เป็นพระราชาคณะชั้นเทพ พระเทพเวที ตรีปิฎกคุณ สุนทรธรรมภูษิต ยติคณิสสร บวรสังฆาราม คามวาสี
 1 มีนาคม พ.ศ. 2482 เป็นพระราชาคณะชั้นธรรมที่ พระธรรมดิลก ศากยบุตตินายก ตรีปิฎกบัณฑิต ยติคณิศร บวรสังฆาราม คามวาสี
 8 มิถุนายน พ.ศ. 2490 เป็นรองสมเด็จพระราชาคณะที่ พระอุบาลีคุณูปมาจารย์ ญาณวิสุทธิจริยาปริณายก ตรีปิฎกคุณาลังการ นานาสถานราชคมนีย์ สาธุการีธรรมากร สุนทรศีลาทิขันธ์ อรัณยวาสี
 5 ธันวาคม พ.ศ. 2500 เป็นสมเด็จพระราชาคณะที่ สมเด็จพระพุฒาจารย์ อเนกสถานปรีชา สัปตวิสุทธิจริยาสมบัติ นิพัทธธุตคุณ สิริสุนธรพรตจาริก อรัญญิกมหาปริณายก ตรีปิฎกโกศล วิมลคัมภีรญาณสุนทร บวรสังฆาราม คามวาสี อรัณยวาสี

 มรณภาพ 
สมเด็จพระพุฒาจารย์ มรณภาพด้วยความชรา เมื่อวันอังคารที่ 18 กันยายน พ.ศ. 2505ศาสนวงศ์, หน้า (16) สิริอายุ  พรรษา 67 ได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันเสาร์ที่ 23 มีนาคม พ.ศ. 2506 เวลา 17.00 น.ศาสนวงศ์, หน้า ช
# อะห์มัด ฟัตฮี
อะห์มัด ฟัตฮี (เกิด 10 พฤศจิกายน ค.ศ. 1984) เป็นนักฟุตบอลชาวอียิปต์ ปัจจุบันลงเล่นให้กับอัลอะฮ์ลีในพรีเมียร์ลีกอียิปต์

ฟัตฮีเกิดที่เมืองบัญเฮาะ สามารถเล่นได้หลากหลายตำแหน่ง ไม่ว่าจะเป็นกองกลางตัวรับหรือกองหลัง เขาเริ่มต้นอาชีพกับสโมสรอิสเมลี ก่อนที่จะย้ายไปเล่นให้กับเชฟฟีลด์ยูไนเต็ดในพรีเมียร์ลีกเมื่อปี ค.ศ. 2007 ต่อมาเขากลับมาที่อียิปต์อีกครั้ง เพื่อเซ็นสัญญากับอัลอะฮ์ลี และถูกปล่อยยืมตัวให้กับคัชเมาะและฮัลล์ซิตี ส่วนในนามทีมชาติ เขาเล่นให้กับทีมชาติอียิปต์ตั้งแต่ปี ค.ศ. 2002 โดยลงเล่นไปมากกว่า 100 นัด

ในเดือนพฤษภาคม ค.ศ. 2018 เขามีชื่อติดทีมชาติไปแข่งขันฟุตบอลโลก 2018 ที่ประเทศรัสเซีย
# อับดุลลอฮ์ ซะอีด
อับดุลลอฮ์ ซะอีด (เกิด 13 กรกฎาคม ค.ศ. 1985) เป็นนักฟุตบอลชาวอียิปต์ ปัจจุบันลงเล่นให้กับสโมสรฟุตบอลอัลอะฮ์ลีในซาอุดีโปรเฟสชันนัลลีก และทีมชาติอียิปต์ ในตำแหน่งกองกลางตัวรุก

ในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย

 ประตูในนามทีมชาติ 
อ้างอิง:

  #  วันที่  สนาม  คู่แข่ง  ประตู  ผล  การแข่งขัน 1.  17 พฤศจิกายน ค.ศ. 2015  Borg El Arab Stadium, อเล็กซานเดรีย   2–0  4–0  ฟุตบอลโลก 2018 รอบคัดเลือก 2.  9 ตุลาคม ค.ศ. 2016  Borg El Arab Stadium, อเล็กซานเดรีย   1–0  2–0  กระชับมิตร 3. 2–0 4.  9 ตุลาคม ค.ศ. 2016  Stade Municipal de Kintélé, บราซาวีล   2–1  2–1  ฟุตบอลโลก 2018 รอบคัดเลือก 5.  13 พฤศจิกายน ค.ศ. 2016  Borg El Arab Stadium, อเล็กซานเดรีย   2–0  2–0  ฟุตบอลโลก 2018 รอบคัดเลือก 6.  21 มกราคม ค.ศ. 2017  Stade de Port-Gentil, Port-Gentil   1–0  1–0  แอฟริกาคัพออฟเนชันส์ 2017

 เกียรติประวัติ 
 พรีเมียร์ลีกอียิปต์: 2013–14, 2015–16, 2016–17, 2017–18
 อียิปต์คัพ: 2017
 อียิปเตียนซูเปอร์คัพ: 2011, 2014, 2015, 2017
 ซีเอเอฟแชมเปียนส์ลีก: 2012, 2013
 ซีเอเอฟคอนเฟเดเรชันส์คัพ: 2014
 ซีเอเอฟซูเปอร์คัพ: 2013, 2014
# มัรวาน มัวะห์ซิน
มัรวาน มัวะห์ซิน (เกิด 26 กุมภาพันธ์ ค.ศ. 1989) เป็นนักฟุตบอลชาวอียิปต์ ปัจจุบันลงเล่นให้กับอัลอะฮ์ลีในพรีเมียร์ลีกอียิปต์ และยังเล่นให้กับทีมชาติอียิปต์ด้วย

เขาลงเล่นทีมชาตินัดแรกเมื่อวันที่ 3 กันยายน ค.ศ. 2011 นัดที่พบกับเซียร์ราลีโอนในการแข่งขันรอบคัดเลือกของแอฟริกาคัพออฟเนชันส์ 2012 ซึ่งเขาทำประตูแรกในนามทีมชาติได้ ภายใต้การคุมทีมของ Hany Ramzy และในเดือนพฤษภาคม ค.ศ. 2018 เขามีชื่อติดทีมชาติไปแข่งขันฟุตบอลโลก 2018 ที่ประเทศบราซิล

 ประตูในนามทีมชาติ 
อ้างอิง:
#วันที่สนามคู่แข่งประตูผลการแข่งขัน1.3 กันยายน ค.ศ. 2011National Stadium, ฟรีทาวน์, เซียร์ราลีโอน1–11–2แอฟริกาคัพออฟเนชันส์ 2012 รอบคัดเลือก2.8 ตุลาคม ค.ศ. 2011สนามกีฬานานาชาติไคโร, ไคโร, อียิปต์1–03–0แอฟริกาคัพออฟเนชันส์ 2012 รอบคัดเลือก3.3–04.8 มกราคม ค.ศ. 2017สนามกีฬานานาชาติไคโร, ไคโร, อียิปต์1–01–0กระชับมิตร
# คอมมานโด (สหราชอาณาจักร)
คอมมานโด  ยังเป็นที่รู้จักกันว่า คอมมานโดบริติช  ถูกก่อตั้งขึ้นในช่วงสงครามโลกครั้งที่สองในเดือนมิถุนายน ค.ศ. 1940 ตามคำเรียกร้องจากนายกรัฐมนตรีแห่งสหราชอาณาจักร วินสตัน เชอร์ชิล สำหรับกองกำลังที่สามารถดำเนินการจู่โจมปะทะกับเยอรมันในดินแดนยุโรปที่ถูกยึดครอง เริ่มต้นจากภายในกองทัพอังกฤษจากทหารที่อาสาสมัครจากกองพันปฏิบัติการพิเศษ ตำแหน่งยศของหน่วยคอมมานโดในช่วงท้ายน่าจะเต็มไปด้วยสมาชิกของทุกสาขาของกองทัพสหราชอาณาจักรและจำนวนของอาสาสมัครต่างชาติจากประเทศที่ถูกเยอรมันยึดครอง โดยช่วงท้ายสงคราม จำนวน 25,000 คน ได้ผ่านหลักสูตรคอมมานโดที่แอคนาคารี่ (Achnacarry) นี่คือทั้งหมดรวมทั้งที่ไม่ได้มีเพียงแค่อาสาสมัครบริติช แต่มีอาสาสมัครจากเบลเยียม ฝรั่งเศส เนเธอร์แลนด์ นอร์เวย์ โปแลนด์ และหน่วยจู่โจมกองทัพบกสหรัฐ เรนเจอร์ ซึ่งทำตามรูปแบบอย่างคอมมานโด

ในช่วงเวลาสงคราม ความแข็งแกร่งของทั้งหมด 30 หน่วยและกองพันจู่โจมทั้งสี่ คอมมานโดได้ทำหน้าที่ในทุกภูมิภาคของสงครามจากวงกลมอาร์กติกไปยังยุโรปและจากทะเลเมดิเตอร์เรเนียนและตะวันออกกลางไปยังเอเชียตะวันออกเฉียงใต้ ปฏิบัติการของพวกเขาแบ่งออกเป็นประเภทตั้งแต่กลุ่มขนาดเล็กที่ทำการลงจอดจากทางทะเลหรือร่มชูชีพ ไปจนถึงกองพันทหารจู่โจมที่เป็นหัวหอกของการรุกรานของฝ่ายสัมพันธมิตรในทวีปยุโรปและทวีปเอเชีย

ภายหลังสงคราม หน่วยคอมมาโดส่วนมากได้ถูกยุบลง เหลือเพียงแต่กองพันทหารคอมมาโดทั้งสามแห่งราชนาวิกโยธิน ในช่วงสมัยใหม่ ราชนาวิกโยธินคอมมานโด กรมพลร่ม หน่วยปฏิบัติการพิเศษทางอากาศ (SAS) และหน่วยปฏิบัติการพิเศษทางเรือ (SBS) ซึ่งพวกเขาได้เจริญรอยตามหน่วยคอมมานโด มรดกคอมมานโดในช่วงสงครามโลกครั้งที่สองได้แพร่ขยายไปยังยุโรปแผ่นดินใหญ่และสหรัฐอเมริกา คอมมานโดนาวีของฝรั่งเศส  เหล่ากำลังคอมมานโดของเนเธอร์แลนด์ กองพลน้อยพลร่มของเบลเยียม กองพลน้อยพลร่มที่ 1 ของกรีซ และหน่วยทหารจู่โจมกองทัพบกสหรัฐ ที่ได้รับอิทธิพลโดยคอมมานโดในช่วงสงคราม
# ตัวรับกระแสไฟ
ตัวรับกระแสไฟ  คืออุปกรณ์ที่ใช้รับกระแสไฟฟ้าเข้าสู่ระบบขับเคลื่อนตลอดจนระบบต่างๆของยานพาหนะ ทั้งรถบัส, รถราง, รถไฟ โดยไฟฟ้าที่รับเข้ามานี้อาจจะถูกจ่ายผ่านมาทางสายส่งไฟฟ้าเหนือหัวหรือรางที่สาม ตัวรับกระแสไฟทำจากวัสดุที่มีคุณสมบัติเป็นตัวนำไฟฟ้า ในระบบสายส่งเหนือหัว ตัวรับกระแสไฟถูกเรียกว่า "แหนบรับไฟ" ซึ่งทำมาจากก้อนถ่านแกรไฟต์ และนิยมใช้ไฟฟ้ากระแสสลับ (AC) ส่วนในระบบรางที่สาม ตัวรับกระแสไฟถูกเรียกว่า "แป้นรับไฟ" หรือ "ขารับไฟ" ซึ่งทำมาจากโลหะ และนิยมใช้ไฟฟ้ากระแสตรง (DC)

 คลังภาพ
# จัสติน ไกลเฟิร์ต
จัสติน ไกลเฟิร์ต (เกิด 5 พฤษภาคม ค.ศ. 1999) เป็นนักฟุตบอลชาวดัตช์ ปัจจุบันลงเล่นในตำแหน่งปีกให้กับโรมา และทีมชาติเนเธอร์แลนด์ ตั้งแต่วันเสาร์ที่ 1 กรกฎาคม 2023 เขาจะเข้าร่วมทีมสโมสรฟุตบอลบอร์นมัท
# แพทริก ไกลเฟิร์ต
แพทริก สเตฟาน ไกลเฟิร์ต (เกิด 1 กรกฎาคม พ.ศ. 2519) อดีตนักฟุตบอลทีมชาติเนเธอร์แลนด์ในตำแหน่งกองหน้า ปัจจุบันเป็นหัวหน้าผู้ฝึกสอนทีมฟุตบอลทีมชาติอินโดนีเซีย

ไกลเฟิร์ตเป็นที่รู้จักจากการเป็นผู้ทำประตูชัยให้อายักซ์ อัมสเตอร์ดัม ชนะ เอซี มิลานไปได้ 1–0 ใน ยูฟ่าแชมเปียนส์ลีก รอบชิงชนะเลิศเมื่อ ค.ศ. 1995 และตัวของไกลเฟิร์ตก็ยังเป็นเจ้าของสถิติที่ยังคงอยู่จนถึงทุกวันนี้คือนักเตะอายุน้อยที่สุดที่ได้ลงเล่นและทำประตูได้ในนัดชิงชนะเลิศของฟุตบอลถ้วยยุโรปด้วยวัยเพียง 18 ปี 10 เดือน 23 วัน

นอกจากนี้ จัสติน บุตรชายของแพทริกก็ได้เป็นกองหน้าของอายักซ์และทีมชาติเนเธอร์แลนด์ตามรอยผู้เป็นพ่อ
# ชะรีฟ อิกรอมี
ชะรีฟ อิกรอมี (เกิด 10 กรกฎาคม ค.ศ. 1983) เป็นผู้รักษาประตูฟุตบอลชาวอียิปต์ ปัจจุบันลงเล่นให้กับสโมสรกีฬาอัลอะฮ์ลีและทีมชาติอียิปต์ โดยก่อนหน้านี้เขาเคยเล่นให้กับไฟเยอโนร์ด, Ankaragücü และ El Gouna

อิกรอมีเคยเข้าร่วมแข่งขันฟุตบอลโลกเยาวชน 2 ครั้ง ในปี 2001 (จัดขึ้นที่อาร์เจนตินา) ที่อียิปต์ได้เหรียญทองแดง และปี 2003 (จัดขึ้นที่สหรัฐอาหรับเอมิเรตส์) และในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่รัสเซีย

 เกียรติประวัติ 
อัลอะฮ์ลี
 พรีเมียร์ลีกอียิปต์: 2009–10, 2010–11, 2013–14, 2015–16, 2016–17, 2017–18
 อียิปต์คัพ: 2016–17
 อียิปเตียนซูเปอร์คัพ: 2010, 2011, 2014, 2015, 2017
 ซีเอเอฟแชมเปียนส์ลีก: 2012, 2013
 ซีเอเอฟคอนเฟเดเรชันคัพ: 2014
 ซีเอเอฟซูเปอร์คัพ: 2013, 2014
# จังหวัดซารังกานี
จังหวัดซารังกานี (เซบัวโน: Lalawigan sa Sarangani) เป็นจังหวัดในเขตโซกซาร์เจน ประเทศฟิลิปปินส์ เมืองศูนย์กลางคืออาลาเบล ตัวจังหวัดมีแนวชายฝั่งติดกับอ่าวซารังกานีและทะเลเซเลบีส ความยาว 230 กิโลเมตร ซารังกานีเป็นจังหวัดที่อยู่ใต้สุดของมินดาเนา และเป็นส่วนหนึ่งของย่านการพัฒนาโซกซาร์เจน โดยมีถนนลาดยางอย่างดีเชื่อมต่อกับท่าอากาศยานนานาชาติและท่าเรือใหญ่ของนครเฮเนรัลซันโตส

จังหวัดซารังกานีถูกแยกออกเป็นสองส่วน แบ่งโดยอ่าวซารังกานีและเฮเนรัลซันโตส เคยเป็นส่วนหนึ่งของจังหวัดตีโมกโคตาบาโตจนถึง 1992
# ราฟฟีย์ แคสสิดี
ราฟฟีย์ แคสสิดี (เกิด 12 พฤศจิกายน ค.ศ. 2001) เป็นนักแสดงชาวอังกฤษ รู้จักเธอกันดีในบทบาทการแสดงในภาพยนตร์ The Killing of a Sacred Deer (2017), Snow White and the Huntsman (2012), Mr Selfridge (2013), และ Tomorrowland (2015).

 ชีวิตช่วงแรก 
ราฟฟีย์ แคสสิดี  เกิดวันที่ 12 พฤศจิกายน ค.ศ. 2001 ในเมือง Worsley, แมนเชสเตอร์ ประเทศอังกฤษ  พ่อของเธอเป็นครูสอนการแสดง เธอเติบโตในครอบครัวที่มีญาติพี่น้องมีส่วนร่วมเกี่ยวข้องในธุรกิจบันเทิง เธอเองได้เข้าวงการบันเทิงโดยไม่คาดคิด เมื่อตอนไปเป็นเพื่อนพี่ชายทำออดิขั่นบทบาทหนึ่งที่ฝ่ายละครของบีบีซี หน่วยสรรหาผู้แสดงต้องการเด็กหญิงคนหนึ่ง และแคสสิดี้บอก เธอ "เผอิญอยู่ที่นั่น" 

 อาชีพ 
ผลงานการแสดงของแคสสิดี้ ได้แก่ ภาพยนตร์ของยูนิเวอร์แซลสตูดิโอส์เรื่อง Snow White and the Huntsman ตรงข้ามชาร์ลิส โตรน ชาร์ลิส โตรน คริสเตน สจ๊วต และคริส เฮมส์เวิร์ท  และเรื่อง Dark Shadows ของทิม เบอร์ตัน กับจอห์นนี เดปป์  ในภาพยนตร์ของวอร์เนอร์บราเธอส์ ในปี 2015 เธอได้เสร้จจากการถ่ายทำในบท Molly ในภาพยนตร์ Molly Moon and the Incredible Book of Hypnotism ของ Amber Entertainment กับ Emily Watson และโดมินิก โมนาแฮน แล้วรับบท Athena ใน Tomorrowland, ของดืสนีย์ กับจอร์จ คลูนีย์ และฮิวจ์ ลอรี

บนจอโทรทัศน์ เธอร่วมแสดงนำ ใน Mr. Selfridge กับ Jeremy Piven 

ในปี 2013 แคสสิดี้ติดอยู่ในรายชื่อ Stars of Tomorrow ของนิตยสาร Screen International เธอเป็นนักแสดงที่อายุน้อยที่สุดที่อยู่รายชื่อประจำปีนั้น 

นอกจากนี้เธอยังแสดงภาพยนตร์สั้น ได้แก่ The Beasthttps://www.youtube.com/watch?v=MKw5p0P0DEk Rust, และ Miranda's Letter''https://www.youtube.com/watch?v=jk8aVLKW9us

 ผลงานการแสดง 
 ภาพยนตร์  
 ปี เรื่องบทบาท หมายเหตุ 2012  Dark Shadows  แองเจลีค (วัยเด็ก)  Snow White and the Huntsman สโนไวท์ (วัยเด็ก) 2013  The Beast  Mia สั้น 2015  Molly Moon and the Incredible Book of Hypnotism  Molly Moon  Tomorrowland  เอเธน่า  Rust  Georgie สั้น 2016  Miranda's Letter  Miranda สั้น Allied  Anna Vatan  2017  The Killing of a Sacred Deer  คิม เมอร์ฟีย์   2018  Vox Lux  Young Celeste & Albertine  กำลังถ่ายทำ

 โทรทัศน์ 
 ปี เรื่องบทบาท หมายเหตุ 2009  Spanish Flu: The Forgotten Fallen  Ellen ภาพยนตร์โทรทัศน์ 2011  32 Brinkburn Street   Nora    2012  Stepping Up   Freya   2013  Mr Selfridge   Beatrice Selfridge
# วามนะ
วามนะ (, ไอเอเอสที:) เป็นอวตารที่ห้าของพระวิษณุ พระองค์ต้องปรับปรุงกาลเวลาให้เหมือนเดิมโดยต้องจัดการกับอสูร นามว่า ท้าวมหาพลี ผู้ที่ไม่สมควรมีอำนาจในจักรวาล โดยหลังจากนั้นท้าวมหาพลีถวายศีรษะให้วามนะเหยียบและส่งเขาไปที่สุตาลโลก 

 นิรุกติศาสตร์ 
วามนะ (वामन) เป็นภาษาสันสกฤตที่แปลว่า "คนแคระ" และยังเป็นที่รู้จักกันในชื่อ ตรีวิกรม (त्रिविक्रम) ที่หมายถึงการเดินสามก้าวที่แสดงถึงสวรรค์, โลก และบาดาล 

 การกำเนิด 
พระแม่อทิติได้ทำพิธีปโยวรตะ คือ การถือพรตอดอาหาร ดื่มเพียงแค่นม เป็นเวลา 12 วัน เพื่อถวายแด่พระวิษณุ ผลคือ พระวิษณุ ได้อวตารเป็นวามนะ ถือกำเนิดจากพระแม่อทิติและพระกัศยปเทพบิดรAccount of the several Manus and Manwantaras Vishnu Purana, translated by Horace Hayman Wilson, 1840, Book III: Chapter I. 265:22, at the request of the deities Vishńu was born as a midget, Vámana, the son of Adití by Kaśyapa. By applying to Mahabali for alms Kaśyapa was promised by the prince whatever he might demand, notwithstanding Śukra (the preceptor of the Daityas). The dwarf demanded as much space as he could step over at three steps and upon the assent of Mahabali he enlarged himself to such dimensions as to stride over the three worlds. Being worshipped however by Mahabali and his ancestor Prahláda, he conceded to them the sovereignty of Pátála. 
thumb|รูปปั้นวามนะ

 สัญลักษณ์ 
มหาพลีเป็นสัญลักษณ์แห่งสัมฤทธิ (ความเจริญ) สามก้าวแสดงถึงสามสถานะ ได้แก่ ชครัต (การตื่น), สวาปนะ (การนอนหลับฝัน) และสุศุปติ (การนอนหลับลึก) และก้าวสุดท้าย เรียกว่าโมกษะ (ความหลุดพ้น)

 วิหาร 
ภาพของวามนะพบได้หลายวิหารของลัทธิไวษณพ ตัวอย่างวิหารในนี้คือ:

 วิหารวามนะ ในมาร์เฮีย เมืองชพัลปุระ (ตั้งแต่ศตวรรษที่ 5 สมัยอาณาจักรคุปตะ)
 วิหารวามนะ วัดรามคีรี ในเมืองนาคปุระ รัฐมหาราษฏระ (ศตวรรษที่ 5)
 วิหารวามนะที่มีอวตารอื่น ๆ ของพระวิษณุ ที่วัดทศาวตาร, เมืองเดโอครรห์ แคว้นฌานสี รัฐอุตตรประเทศ (สร้างเมื่อ ค.ศ. 500)Alexander Lubotsky (1996), The Iconography of the Viṣṇu Temple at Deogarh and the Viṣṇudharmottarapurāṇa, Ars Orientalis, Vol. 26, The Smithsonian Institution and Department of the History of Art, pp. 65-80
 วิหารตฤกกะการ ที่ตฤกกะการ,เมืองโกจิน รัฐเกรละ
 วิหารวามนา ที่ คจุราโฮ รัฐมัธยประเทศ
 วิหารอุลากาลันฑา ที่ ทิรูโฆยลูร์ รัฐทมิฬนาฑู

  ดูเพิ่ม 

 ทศาวตาร
 วิษณุปุราณะ
 เทศกาลโอนัม
 พควตาปุราณะ
 พระวิษณุ
 พระวราหะ
 ปรศุราม
 พระราม
 พระกฤษณะ
 พระโคตมพุทธเจ้า
 กัลกิ
 วามเทวา